b'\n_START_ARTICLE_\nTrier\n_START_SECTION_\nIzobra\xc5\xbeevanje\n_START_PARAGRAPH_\nV mestu je Trierska univerza, ustanovljena leta 1473. Leta 1769 je bila ukinjena in ponovno ustanovljena leta 1970. V mestu sta tudi Univerza uporabnih znanosti in Akademija za evropsko pravo (ERA), ustanovljena leta 1992._NEWLINE_Leta 2010 je bilo v mestu 40 vrtcev, 25 osnovnih \xc5\xa1ol in 23 srednjih \xc5\xa1ol. Med slednjimi so najbolj znane Humboldtova gimnazija, Gimnazija Maxa Plancka in Pestalozzijeva me\xc5\xa1\xc4\x8danska \xc5\xa1ola.\n_START_SECTION_\nLetni dogodki\n_START_PARAGRAPH_\nVsako poletje je v mestu najve\xc4\x8dji rimski festival Kruha in iger (Brot und Spiele iz latinskega panem et circenses) v Nem\xc4\x8diji._NEWLINE_Trier je od leta 2000 izhodi\xc5\xa1\xc4\x8de nem\xc5\xa1kega kroga svetovnega prvenstva v rallyu, ki se za\xc4\x8dne s predstavitvijo pred Porta Nigra._NEWLINE_Na Glavnem trgu (Hauptmarkt) in prostoru pred stolnico (Domfreihof) je vsako leto velik Bo\xc5\xbei\xc4\x8dni sejem.'